text: Miljøcenter ser på strandstrid
  26 april 2010 kl. 18.23
  Miljøcenter Ribe skal afgøre om en landmand må grave dybe grøfter i sin grund, så bådejerne i Sønderballe Bådelaug ikke kan sætte deres både i vandet.
  Grunden på 800 kvadratmeter - det svarer til en håndboldbane - ligger indenfor strandbeskyttelses-zonen. Her må arealet ikke ændres. Men gårdejeren må gerne grave drænrør ned - og dække grøfterne til igen.
  
  Skal vurdere om der må sættes kartofler
  Derimod skal miljøcentret vurdere, om det er lovligt at dyrke kartofler i det lille jordstykke.
  Bådfolket kalder gårdejerens handling for ren chikane. De har tilbudt at betale 5000 kr. om året i leje for arealet, men ejeren forlanger 50.000 kr. - eller at bådlauget køber de 800 kvadratmeter for en million kroner!
  
  Må sætte pigtråd op
  Gårdejeren har sat pigtråd op om sin grund. Det er lovligt, siger miljøcenter Ribe til TV SYD.
  